Aleksandrs Konstantinopoļskis

Aleksandrs Konstantinopoļskis (; , Žitomira, Krievijas Impērija, tagad Ukraina - , Maskava) bija padomju starptautiskais lielmeistars šahā (GM, 1983), PSRS nopelniem bagātais treneris (1957).

 Ukrainas meistars 
Savu šahista karjeru Konstantinopoļskis uzsāka Ukrainā. No 1932. līdz 1936. gadam viņš piecas reizes pēc kārtas uzvarēja Kijivas šaha čempionātā. Tāpat 1930. gados viņš vairākas reizes izcīnīja godalgotas vietas Ukrainas šaha čempionātos - 1931 (3.-5. vieta),6 Championship of Ukraine - Kharkov 1931 1933 (3. vieta),7 Championship of Ukraine - Kharkov 1933 1937 (3.-4.vieta),9 Championship of Ukraine - Kiev 18.6-10.7.1937 1938 (3. vieta),10 Championship of Ukraine - Kiev 13.09-03.10.1938 1939 (3. vieta).11 Championship of Ukraine - Dnepropetrovsk 12-31.12.1939
1936. gadā Konstantinopoļskis labi nospēlēja PSRS jauno meistaru turnīrā Ļeņingradā, kur spēcīgā divu apļu turnīrā ieguva 7,5 punktus no 14 iespējamajiem.
Kopš 1931. gada viņš regulāri piedalījās PSRS šaha čempionātā, kur lielākais panākums bija dalīta 2.-3. vieta 1937. gadā Tbilisi.10 Championship of USSR Tbilisi 12.4-14.5.1937

 Treneris un teorētiķis 

Līdztekus aktīvai šahista karjerai Konstantinopoļskis 1930. gados strādāja kā Kijivas pionieru pils šaha sekcijas treneris. Viņa pazīstamākais audzēknis bija Dāvids Bronšteins, kurš 1951. gadā nospēlēja neizšķirti Pasaules šaha čempiona nosaukuma maču ar Mihailu Botviņņiku.
Tāpat Konstantinopoļskis ir devis lielu ieguldījumu šaha atklātņu teorijā, izstrādājot oriģinālas shēmas Vecindiešu, Sicīliešu un Holandiešu aizsardzībās.

 Pēckara gadi 
Sākoties Otrajam pasaules karam Konstantinopoļskis devās evakuācijā, bet 1944. gadā pārcēlās uz dzīvi Maskavā, kur līdz 70 gadu vecumam strādāja šaha treneri.
Piedaloties pēckara PSRS šaha čempionātos, kas toreiz bija vieni no spēcīgākajiem turnīriem pasaulē, 1945. gadā tika dalīta 4.-6. vieta,14 Championship of USSR Moscow 1.6-1.7.1945 1948. gadā - 6.-9. vieta,XVI Championship of USSR- Moscow 11.11-14.12.1948 bet 1950. gadā - 5.-6. vieta.18 Championship of USSR Moscow 12.11-12.12.1950 1950. gadā FIDE kā vienam no pirmajiem Konstantinopoļskim piešķīra starptautiskā meistara nosaukumu (IM).
Pēckara gados Konstantinopoļskis nopietni pievērsās arī korespondencšaham. Viņš uzvarēja pirmajā PSRS korespondencšaha čempionātā (1948-1951), bet 1966. gadā kļuva par Starptautiskās korespondencšaha federācijas starptautisko meistaru (IMC).
Vienīgais starptautiskais turnīrs ārpus PSRS robežām Konstantinopoļskim bija 1966. gadā Amsterdamā, kurā viņš izcīnīja 5 punktus no 9 iespējamajiem.IBM-B Amsterdam 1966
1983. gadā FIDE viņam piešķīra starptautiskā lielmeistara goda nosaukumu.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1910. gadā dzimušie
Kategorija:1990. gadā mirušie
Kategorija:Krievijas šahisti
Kategorija:PSRS šahisti
Kategorija:Ukrainas šahisti
Kategorija:Žitomirā dzimušie
Kategorija:Šaha treneri
Kategorija:PSRS Nopelniem bagātie treneri